návrh

**Zmluva na dodanie tovaru**

na zhotovenie stavby,

uzatvorená podľa § 409 a nasl. Obchodného zákonníka

**Čl. 1.**

**ZMLUVNÉ STRANY**

**1. Objednávateľ : MESTO TRNAVA**

Zastúpený : JUDr. Peter Bročka, LL.M

Osoby oprávnené na konanie vo veciach

a) zmluvných : JUDr. Peter Bročka, LL.M

b) technických : Ing. Dušan Béreš

c) vykonávať technický dozor investora : bude určený Objednávateľom

d) kontrolovať zhotovenie plnenia

v priebehu realizácie : podľa bodu 1. písm. a), b), c) tohto článku

e) prevzatia plnenia : podľa bodu 1. písm. b), c) tohto článku

Bankové spojenie : VÚB Trnava

číslo účtu : SK59 0200 0000 0000 2692 5212

IČO : 00 313 114

DIČ : 2021175728

číslo telefónu : 033/3236134, 101

e-mail : dusan.beres@trnava.sk

(ďalej v texte zmluvy len „Objednávateľ“)

**2. Dodávateľ :** (pozn.: presný názov a sídlo firmy podľa výpisu z obchodného registra, živnostenského listu alebo iného oprávnenia na podnikanie).

zastúpený :

Osoby oprávnené na konanie vo veciach

a) zmluvných :

b) technických :

c) stavbyvedúci :

Bankové spojenie :

číslo účtu :

IČO :

DIČ :

číslo telefónu :

e-mail :

(ďalej v texte zmluvy len „Dodávateľ“ a spolu s „Objednávateľom“ len „zmluvné strany“)

**Čl. 2.**

**PREDMET ZMLUVY**

2.1. Predmetom zmluvy je realizácia 20 stojísk polopodzemných kontajnerov na komunálny a triedený odpad - „*Stojiská polopodzemných kontajnerov na komunálny odpad na sídlisku Prednádražie v Trnave, II. etapa*”.

2.2. Dodávateľ sa zaväzuje dodať pre Objednávateľa plnenie podľa podmienok dohodnutých v tejto zmluve (ďalej len „zmluva“) a v súlade s ustanoveniami a požiadavkami Objednávateľa, uvedenými v súťažných podkladoch a ich prílohách (vrátane projektovej dokumentácie), riadne a včas zhotovené plnenie odovzdať Objednávateľovi.

2.3. Objednávateľ sa zaväzuje plnenie dodané a zhotovené v súlade s touto zmluvou prevziať a zaplatiť dohodnutú cenu podľa platobných podmienok dohodnutých v tejto zmluve.

2.4. Rozsah predmetu zmluvy je riešený v projektovej dokumentácii „*Stojiská polopodzemných kontajnerov na komunálny odpad na sídlisku Prednádražie v Trnave,* *II. etapa*”, spracovanej Ing. Kováčikom, Trenčín v 08/2019, alebo v projektovej dokumentácií Dodávateľa uvedenej v ponuke predloženej Dodávateľom vo verejnom obstarávaní.

Práce v zmysle projektovej dokumentácie musia byť realizované v súlade so špecifickými podmienkami zákona č. 50/1976 Zb. o územnom plánovaní a stavebnom poriadku (stavebný zákon) v platnom znení. Na bezpečnosť a ochranu zdravia pri práci sa vzťahujú špecifické ustanovenia zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v platnom znení, ďalej je nutné sa riadiť nariadením vlády Slovenskej republiky č. 392/2006 Z. z. o minimálnych bezpečnostných a zdravotných požiadavkách pri používaní pracovných prostriedkov, nariadením vlády Slovenskej republiky č. 396/2006 o minimálnych bezpečnostných a zdravotných požiadavkách na stavenisko. Nutné je dodržať i vyhlášku Ministerstva životného prostredia Slovenskej republiky č. 453/2000 Z. z., ktorou sa vykonávajú niektoré ustanovenia stavebného zákona, vyhlášku Ministerstva životného prostredia Slovenskej republiky č. 532/2002 Z. z., ktorou sa ustanovujú podrobnosti o všeobecných technických požiadavkách na výstavbu a o všeobecných technických požiadavkách na stavby užívané osobami s obmedzenou schopnosťou pohybu a orientácie a ustanovenia zákona č. 254/1998 Z. z. o verejných prácach v platnom znení.

2.5. Dodávateľ potvrdzuje, že sa v plnom rozsahu zoznámil s rozsahom a povahou plnenia, že sú mu známe technické a kvalitatívne podmienky k realizácii plnenia, a že disponuje takými kapacitami a odbornými znalosťami, ktoré sú k zhotoveniu a dodaniu kompletného plnenia potrebné.

**Čl. 3.**

**KVALITA DIELA**

3.1. Plnenie musí byť zhotovené v zmysle čl. 2., nesmie mať žiadne vady a nedostatky brániace jeho riadnemu užívaniu.

3.2. Dodávateľ sa zaväzuje odovzdať plnenie v celku.

3.3. Súčasne s odovzdaním plnenia v zmluvne stanovených termínoch, odovzdá Dodávateľ Objednávateľovi tieto doklady:

a) správu o vykonaní prác s prípadným opisom vykonaných zmien a odchýlok od dokumentácie overenej v stavebnom konaní alebo povolení zmeny stavby pred dokončením,

b) predložením potvrdeného porealizačného projektu so zakreslením zmien a odchýlok od projektovej dokumentácie - projekt skutočného vyhotovenia,

c) zápisy, protokoly a osvedčenia o vykonaných skúškach použitých materiálov a technológií (overovacie kontrolné skúšky, protokoly, správy o kvalite konštrukcií a zabudovaných materiáloch, zaťažovacie skúšky, skúšky predpísané projektovou dokumentáciou a i.),

d) vyplnený skúšobný a kontrolný plán, potvrdený Dodávateľom, podľa § 13 zákona 254/1998 Z. z. s potvrdením o vykonaných skúškach a kontrolách,

e) doklady o preukázaní zhody s deklarovanými alebo vyžadovanými normami, atesty, certifikáty použitých výrobkov na zhotovenom plnení,

f) potvrdenie správcu skládky o prijatí stavebných odpadov, prebytočnej zeminy, stavebnej sute vo fakturovanom množstve,

g) potvrdenie o odstránení vád a nedorobkov (v prípade ak boli zistené),

h) preberací protokol o odovzdaní a prevzatí ukončenej verejnej práce,

i) plán užívania verejnej práce podľa § 14 zákona č. 254/1998 Z. z., v ktorom musia byť obsiahnuté aj pravidlá technických prehliadok formou harmonogramu s uvedením štandardných kontrolných úkonov, v ktorom mieste stavby sa majú vykonať, kým a kedy. Plán technických prehliadok musí byť zostavený tak, aby všetky časti stavby na ktoré sa vzťahuje záruka boli prekontrolované 3 mesiace pred uplynutím záručnej doby,

j) porealizačné zameranie (3x) vyhotovené odborne spôsobilým geodetom (všetky stavebné objekty, siete, zeleň),

**Nesplnenie týchto požiadaviek predstavuje vady Diela a podstatné porušenie tejto zmluvy.**

**Čl. 4.**

**CENA DIELA**

4.1 Cena plnenia je výsledkom verejného obstarávania a je stanovená podľa zákona č. 18/1996 Z. z. o cenách v znení neskorších predpisov nasledovne:

Cena plnenia vo výške .................... eur vrátane DPH, slovom ........................................................ eur (bod 4.1.1. tohto článku).

4.1.1 Cena plnenia

|  |  |  |
| --- | --- | --- |
| Celková cena za predmet zmluvy bez DPH |  | **€** |
| DPH |  | **€** |
| ***Celková cena za predmet zmluvy s DPH*** |  | **€** |

4.2. Podrobná špecifikácia ceny plnenia s vymedzením kvalitatívnych a dodacích podmienok je uvedená v prílohe č. 1 tejto zmluvy – Ocenený výkaz výmer.

4.3. Cena plnenia, dohodnutá oboma zmluvnými stranami, zahŕňa všetky práce a dodávky, odborné posudky, revízie, vyjadrenia, skúšky a ďalšie súvisiace práce a činnosti, ktoré budú potrebné pri realizácii plnenia, na odovzdanie a prevzatie plnenia (napr. preberacie protokoly a i.), alebo k jeho odovzdaniu do užívania.

4.4. Cena dohodnutá v čl. 4.1 kryje všetky náklady potrebné na dodržanie zmluvne dohodnutých kvalitatívnych, dodacích a platobných podmienok podľa tejto zmluvy a súťažných podkladov a to najmä:

a) odovzdanie diela v celku a v požadovanej kvalite

b) splnenie technicko-kvalitatívnych parametrov uvedených v:

- technických normách a predpisoch, platných na území Slovenskej republiky a v Európskej únii (i doporučených, súvisiacich s predmetom plnenia),

- normách a technických podmienkach, uvedených v projektovej dokumentácii a v súťažných podkladoch,

c) splnenie podmienok realizácie plnenia:

* zhotovenie prípadného podrobnejšieho projektu (ak je pri realizácii plnenia potrebný),
* vykonanie kontrolných a preukazných skúšok materiálov, prvkov, strojov, zariadení a konštrukcií,
* úhrada spotrebovaných energií počas realizácie plnenia,
* úhrada vodného a stočného v priebehu výstavby,
* náklady na vyloženie, skladovanie materiálov,
* náklady na osadenie informačných tabúl po dobu odo dňa prevzatia staveniska v súlade so zmluvou až do dokončenia plnenia a jej následnú likvidáciu. Informačná tabuľa bude obsahovať text s názvom stavby, obchodné meno Objednávateľa, meno projektanta, obchodné meno Dodávateľa, termíny začatia a dokončenia plnenia, meno zodpovedného stavbyvedúceho ako aj prípadné ďalšie informácie požadované všeobecne záväznými právnymi predpismi. Informačné tabule budú umiestnené na každom stojisku, alebo budú presúvane v nadväznosti na realizáciu diela,
* náklady na odvoz a poplatky za uloženie prebytočného výkopu, stavebného odpadu a stavebnej sute, preukázané dokladmi o odvoze a likvidácii stavebnej sute,
* náklady na odvoz prebytočného materiálu,
* všetky mzdové a vedľajšie mzdové náklady Dodávateľa a jeho subdodávateľov, náklady na pracovníkov, dane, odvody, náklady na nadčasy, odmeny, cestovné a iné vedľajšie výdavky výlučne na strane Dodávateľa a jeho subdodávateľov,
* náklady na všetky bezpečnostné opatrenia do doby prevzatia dokončeného plnenia Objednávateľom, náklady na zabezpečenie dokladovej časti ku kolaudácii stavby v troch vyhotoveniach v slovenskom jazyku, a to konkrétne v prípade zmien plnenia projekty skutočného vyhotovenia, ďalej certifikáty, doklady o odvoze a likvidácii stavebnej sute, revízne správy, záručné listy v kópii, návody na obsluhu a údržbu technologických zariadení, doklady a certifikáty na akúkoľvek časť plnenia, pokiaľ sa takéto doklady v súlade so všeobecne záväznými právnymi predpismi alebo technickými normami a stavebným konaním vyžadujú,
* náklady na zariadenie staveniska, stráženie a na vypratanie staveniska, náklady na geodetické vytýčenie pre účely vytyčovania realizácie plnenia a porealizačné geodetické zameranie plnenia a vyhotovenie geometrického plánu;
* náklady spojené s dovozom materiálov a výrobkov zo zahraničia, (vrátane colných a iných poplatkov), dopravných nákladov, certifikácie výrobkov a materiálov;
* náklady na vykonanie všetkých skúšok potrebných k realizácií, prevádzke a odovzdaniu plnenia;
* náklady súvisiace s bezpečnosťou a ochranou zdravia pri práci počas výstavby,
* náklady na zaistenie bezpečnosti technických zariadení počas výstavby,
* náklady vynaložené na požiarnu ochranu v priebehu výstavby,
* náklady na poistenie plnenia,
* náklady na colné a dovozné poplatky,
* náklady na vlastnú vodorovnú a zvislú dopravu,
* náklady na zabezpečenie vykonávania stavebných prác v neobvyklých podmienkach a v nepriaznivom počasí,
* náklady na vypracovanie POV, náklady na zariadenie staveniska, náklady na práce, dodávky a činnosti týkajúce sa POV,
* náklady súvisiace s užívaním verejných plôch a s osobitným užívaním verejných komunikácií,
* náklady na udržiavanie čistoty a poriadku na stavenisku a v jeho bezprostrednom okolí,
* náklady na spracovanie kontrolného a skúšobného plánu, plánu užívania verejnej práce, na vypracovanie podrobnejšieho realizačného projektu, projektu skutočného vyhotovenia,
* náklady na zabezpečenie koordinátora dokumentácie, koordinátora bezpečnosti práce, na vypracovanie plánu bezpečnosti a ochrany zdravia pri práci v zmysle nariadenia vlády SR č. 396/2006,
* akékoľvek iné náklady, ktoré vzniknú Dodávateľovi pri realizácii plnenia podľa tejto zmluvy.

4.5. Dodávateľ sa nemôže dovolávať a uplatňovať nároky na zvýšenie ceny plnenia v prípadoch:

a) vlastných chýb,

b) nepochopenia súťažných podkladov,

c) nedostatkov riadenia a koordinácie činností pri príprave a realizácii plnenia,

d) zvýšenia cien dodávok a prác pre stavbu

e) v prípade nesúladu častí projektovej dokumentácie a výkazov výmer, ak tieto bolo možné objektívne odhaliť z dokumentácie predloženej vo verejnom obstarávaní.

4.6. Ako podklad pre ocenenie plnenia, z ktorých vyplýva kvalitatívny, kvantitatívny, konštrukčný, materiálový rozsah prác a charakteristické špecifikácie dodávok boli predložené súťažné podklady s prílohami.

4.7. Ak Dodávateľ predložil v ponuke vo verejnom obstarávaní materiály alebo zariadenia odlišné od projektovej dokumentácie, tieto musia spĺňať kvalitatívne rovnaké alebo lepšie parametre oproti projektu Objednávateľa. V takomto prípade musí Dodávateľ v súčinnosti s Objednávateľom zabezpečiť všetky súhlasy a povolenia (napr. stavebné povolenie, ohlášky, vyjadrenia správcov sieti). Lehota plnenia podľa Čl. 5 bod 5.1 sa predĺži o čas konania príslušných orgánov Dodávateľ zodpovedá za to, že pri realizácii plnenia nepoužije materiál, o ktorom je v dobe jeho zabudovania známe, že je škodlivý resp. je po záručnej dobe, alebo vykazuje iné vady a nedostatky.

4.8. Objednávateľ je vo výnimočných prípadoch oprávnený i v priebehu realizácie požadovať zámeny materiálu. Dodávateľ nie je povinný na tieto zmeny pristúpiť. Požiadavky na zámenu materiálu, odsúhlasené spracovateľom projektovej dokumentácie, musia byť vykonané písomne vo forme dodatku k tejto zmluve.

**Čl. 5.**

**ČAS PLNENIA**

5.1. Dodávateľ sa zaväzuje dodať plnenie v súlade s harmonogramom realizácie plnenia, ktorý tvorí prílohu č. 2. tejto zmluvy (ďalej len „Harmonogram”)

Začatie prác: po výzve na plnenie

Ukončenie prác: najviac 3 mesiace od výzvy na plnenie

5.2. Dodávateľ je povinný bezodkladne písomne informovať Objednávateľa o vzniku akejkoľvek udalosti, ktorá bráni alebo sťažuje realizáciu plnenia v dôsledku omeškania s plnením Harmonogramu alebo predĺženia času plnenia podľa bodu 5.1. tohto článku zmluvy.

5.3. V prípade, že Dodávateľ bude v omeškaní s plnením pracovných postupov podľa Harmonogramu z dôvodov na jeho strane o viac ako 5 pracovných dní, alebo ak Dodávateľ nedodržiava Harmonogram a zároveň neinformuje Objednávateľa podľa bodu 5.2. tohto článku, považuje sa toto omeškanie alebo nesplnenie povinnosti Dodávateľa za podstatné porušenie tejto zmluvy.

5.4. Dodržanie termínu podľa bodu 5.1. tohto článku je podmienené riadnym a včasným spolupôsobením Objednávateľa dohodnutým v tejto zmluve. V prípade, že z dôvodu neposkytnutia spolupôsobenia Objednávateľa podľa predchádzajúcej vety došlo k prerušeniu vykonávania plnenia, lehota na zhotovenie plnenia sa predlžuje o dobu prerušenia vykonávania plnenia. Dobu prerušenia potvrdí zástupca Objednávateľa uvedený v čl. 1., bode 1.1, písm. b) tejto zmluvy zápisom v stavebnom denníku. Uvedie sa aj presný dôvod prerušenia vykonávania plnenia.

5.5. V prípade, že Dodávateľ mešká s dodaním plnenia podľa bodu 5.1. tohto článku, Objednávateľ určí Dodávateľovi (zápisom do stavebného denníka) primeraný dodatočný čas plnenia zmluvy a po prípadnom bezvýslednom uplynutí tejto lehoty uplatní sankcie podľa čl. 10 tejto zmluvy alebo ak pôjde o podstatné porušenie zmluvy, odstúpi od zmluvy. V prípade, že prekážky v práci vzniknú na základe podnetu tretích osôb (napr. orgány štátnej správy, správcovia sietí), čas plnenia bude adekvátne upravený dodatkom k zmluve.

5.6. Zmluvné strany sa dohodli na možnosti predĺženia termínu realizácie v prípade objektívnych nepredvídateľných skutočností (napr. nepriaznivé počasie vylučujúce výkon prác, živelná pohroma) dodatkom k zmluve na zmenu termínu. Zmena zmluvy sa vykoná v súlade so zákonom o verejnom obstarávaní.

**Čl. 6.**

**PLATOBNÉ PODMIENKY**

6.1. Dodávateľ má právo na zaplatenie plnenia po jeho odovzdaní v zmysle článku 8. odseku 1 tejto zmluvy so splatnosťou 14 dní od doručenia faktúry. V prípade, že faktúra má vecné a formálne nedostatky, respektíve nespĺňa náležitosti daňového dokladu, objednávateľ ju vráti na doplnenie. V takomto prípade sa preruší plynutie lehoty splatnosti a nová lehota splatnosti začne plynúť dňom nasledujúcom po dni doručenia opravenej faktúry objednávateľovi.

6.2. Objednávateľ si vyhradzuje právo odpočítať z konečnej fakturácie všetky zmluvné pokuty, ktoré Dodávateľovi vzniknú prípadným nedodržaním zmluvných podmienok tejto zmluvy.

6.3. Faktúra musí obsahovať povinné náležitosti daňového dokladu v zmysle zákona č. 222/2004 Z. z. o dani z pridanej hodnoty v znení neskorších predpisov: označenie faktúry a jej číslo, názov a sídlo zmluvných strán, IČO, DIČ, IČ DPH, číslo zmluvy, opis vykonaného plnenia a deň odovzdania plnenia, deň vystavenia a odoslania faktúry, deň splatnosti faktúry, označenie bankového spojenia Dodávateľa a číslo účtu, množstvo a cenu plnenia, fakturovanú čiastku, pečiatku a podpis oprávnenej osoby.

6.4. Objednávateľ je oprávnený faktúru do dátumu jej splatnosti vrátiť Dodávateľovi v prípade, že neobsahuje všetky vyššie uvedené náležitosti daňového dokladu za účelom jej doplnenia alebo opravy. V takom prípade nová lehota začne plynúť doručením opravenej faktúry Objednávateľovi. Ak v stanovenej lehote splatnosti Objednávateľ faktúru nevráti, považuje sa faktúra za vystavenú bez chýb.

6.5 Nedeliteľnou súčasťou faktúry bude technickým dozorom odsúhlasený súpis vykonaných prác v takom rozsahu a podrobnosti, ako je špecifikovaná cena. Zhotoviteľ musí svoje práce vyúčtovať overiteľným spôsobom. Súpisy vykonaných prác musia byť zostavené prehľadne a pritom sa musí dodržiavať poradie položiek a označenie, ktoré je v súlade s oceneným položkovým rozpočtom a popisom prác, ktorý je Prílohou č. 1 tejto Zmluvy. Súpis vykonaných prác bude vyhotovený v softwarovom systéme podporujúcom riadenie stavebnej výroby.

6.6 Dodávateľovi môže byť uhradených max. **97**% z dohodnutej ceny plnenia bez DPH po odovzdaní predmetu plnenia, resp. po odstránení všetkých prípadných vád a nedorobkov t. j. i tých, čo nebránia užívať plnenie. Zostávajúce **3**% z ceny plnenia bez DPH budú uhradené po uplynutí záručnej doby 5 rokov na stavebné práce a inštaláciu kontajnerov.

Dodávateľ sa zaväzuje oznámiť Objednávateľovi v lehote aspoň 14 dní pred uplynutím záručnej doby, že záručná doba uplynie a vyzvať Objednávateľa na úhradu zostávajúcich 3 % z ceny plnenia podľa predchádzajúcej vety.

**Čl. 7.**

**PODMIENKY DODANIA**

* 1. **Výzva na plnenie**

7.1.1 Objednávateľ písomne vyzve Dodávateľa na plnenie po nadobudnutí účinnosti zmluvy. Túto skutočnosť zaznamenajú zmluvné strany zápisom v stavebnom denníku. Dodávateľ je povinný začať s plnením do 5 dní od doručenia výzvy na plnenie.

7.1.2 Dodávateľ si zabezpečí odberové miesta energií u správcov sietí, resp. použije mobilné zdroje energií. Náklady za energie znáša Dodávateľ na základe individuálnych odberných zmlúv so správcom médií (vrátane podružného merania).

7.1.3. Bezdôvodné odmietnutie so začatím plnenia Dodávateľom sa považuje za podstatné porušenie tejto zmluvy.

7.1.4. Dodávateľ bude viesť a zaznamenávať do stavebného denníka skutočnosti podľa § 46d stavebného zákona.

7.1.5. Ak budú prácami dotknuté inžinierske siete alebo v prípade činností v blízkosti jestvujúcich inžinierskych sietí, je potrebné sa riadiť pokynmi správcov sietí.

**7.2. Povinnosti a spolupôsobenie Objednávateľa**

7.2.1. Objednávateľ odovzdá Dodávateľovi 1 vyhotovenie projektovej dokumentácie – realizačný projekt stavby v tlačenej forme, ktoré je identické s projektovou dokumentáciou predloženou v súťažných podkladoch a všetky potrebné rozhodnutia príslušných orgánov potrebné na dodanie plnenia. Ak dodávateľ postupoval podľa Čl. 4 bod 4.7, postupuje podľa projektu predloženého v ponuke a predloží Objednávateľovi všetky potrebné rozhodnutia príslušných orgánov potrebné na dodanie plnenia.

7.2.2. Objednávateľ zvoláva a riadi min. každé 2 týždne kontrolný deň plnenia, z ktorého za účasti poverených zástupcov Objednávateľa, projektanta a Dodávateľa technický dozor Objednávateľa vyhotoví záznam, ktorý doručí všetkým účastníkom.

7.2.3. Objednávateľ je povinný sledovať prostredníctvom svojho technického dozoru obsah stavebného denníka a k zápisom v ňom uvedeným sa vyjadriť do troch pracovných dní, inak sa má za to, že s obsahom zápisu súhlasí.

7.2.4. Objednávateľ uvedený v čl. 1, bod a), b) a c) je oprávnený kontrolovať plnenie v každom stupni jeho plnenia. Ak pri kontrole zistí, že Dodávateľ porušuje svoje povinnosti má právo žiadať, aby Dodávateľ odstránil vady vzniknuté vadným zhotovovaním plnenia a ďalej ho zhotovoval riadne. V prípade, že Dodávateľ v primeranej dobe, dohodnutej v stavebnom denníku nevyhovie týmto požiadavkám Objednávateľa, považuje sa to za podstatné porušenie zmluvy.

* + 1. Objednávateľ je oprávnený kontrolovať priebeh stavebných prác, dodávateľský systém i dodržiavanie všeobecných pravidiel bezpečnosti práce. Ak Objednávateľ zistí na stavbe prítomnosť neoznámených subdodávateľov, neuvedených v tejto zmluve, bude to považované za podstatné porušenie zmluvy zo strany Dodávateľa, pre tento prípad dohodli zmluvné strany zmluvnú pokutu vo výške 1 000,- (slovom tisíc) eur, ktorú je Objednávateľ oprávnený uplatniť opakovane. Neumožnenie kontroly, neoznámenie subdodávateľov alebo umožnenie prítomnosti neoznámených subdodávateľov na stavbe je podstatným porušením zmluvy.

**7.3. Povinnosti Dodávateľa**

7.3.1. Dodávateľ je povinný viesť prostredníctvom stavbyvedúceho stavebný denník, do ktorého bude zapisovať všetky skutočnosti rozhodujúce pre zhotovenie plnenia v zmysle vyhlášky 453/2000 Z. z. vydanej Ministerstvom životného prostredia SR a v zmysle zákona č. 50/1976 Z. z. a predkladať stavebný denník technickému dozorovi Objednávateľa denne. Zároveň je povinný viesť v stavebnom denníku podrobný popis výkonov. Dodávateľ je povinný zabezpečiť osadenie orientačnej tabule s identifikačnými údajmi o stavbe v zmysle zákona č. 50/1976 Z. z. v súlade s článkom 4 bod 4.4.

7.3.2. Dodávateľ je povinný dodržiavať pokyny týkajúce sa plnenia, ktoré mu vydal Objednávateľ počas zhotovovania plnenia, v súlade s touto zmluvou.

7.3.3. Dodávateľ je povinný sledovať obsah stavebného denníka a k zápisom v ňom uvedených sa vyjadriť do troch pracovných dní, inak sa má za to, že s obsahom zápisu súhlasí.

7.3.4. Dodávateľ je povinný mať riadne vypísaný stavebný denník v zmysle § 46d zákona č. 50/1976 Z. z., v opačnom prípade to bude považované za podstatné porušenie zmluvy.

7.3.5. Ak pri zhotovovaní plnenia dôjde k zakrytiu dovtedy vykonaných prác alebo častí plnenia, je Dodávateľ povinný písomne vyzvať Objednávateľa na kontrolu realizovaného plnenia v stavebnom denníku. Z dôvodu operatívnosti Dodávateľ v zápise oznámi min. jeden pracovný deň vopred predpokladanú hodinu a deň kontroly zakrývaných prác, resp. častí plnenia.

7.3.6. Dodávateľ je v súlade s § 551 zákona č. 513/1991 Zb. – Obchodného zákonníka v znení neskorších predpisov povinný bez zbytočného odkladu upozorniť na nevhodnú povahu alebo vady vecí, podkladov, alebo pokynov týkajúcich sa plnenia, ktoré mu dal Objednávateľ počas zhotovovania plnenia, ak Dodávateľ mohol túto nevhodnosť zistiť pri vynaložení odbornej starostlivosti.

7.3.7. Dodávateľ má právo na náhradu nákladov, ktoré mu vzniknú v súvislosti s prerušením zhotovovania plnenia pre nevhodnosť Objednávateľových pokynov alebo v súvislosti s použitím nevhodných vecí Objednávateľa až do času, keď takúto nevhodnosť mohol zistiť.

7.3.8. Ak Dodávateľ zistí skryté prekážky na mieste kde má plnenie alebo jeho časť zhotoviť a ktoré mu bránia zhotoviť plnenie riadne, je povinný ihneď takéto prekážky oznámiť Objednávateľovi a projektantovi a ak sa nedajú odstrániť, navrhnúť Objednávateľovi zmenu zmluvy.

7.3.9. Dodávateľ je povinný zabezpečiť plnenie proti krádeži a poškodeniu. Dodávateľ znáša nebezpečenstvo škody na zhotovovanom plnení do doby písomného odovzdania plnenia Objednávateľovi. Počas realizácie plnenia Dodávateľ zabezpečí čistotu priľahlých priestorov a komunikácií. V prípade znečistenia priľahlých miestnych komunikácií pri uskutočňovaní stavebných prác Dodávateľ zabezpečí ich pravidelné a bezodkladné čistenie a zároveň zabezpečí osvetlenie staveniska počas výstavby, čo je zahrnuté v cene plnenia. Dodávateľ je povinný zabezpečiť i **poistenie všeobecnej zodpovednosti za škodu spôsobenú pri výkone činností** na dobu realizácie plnenia min. do výšky hodnoty plnenia.

7.3.10. Dodávateľ v plnom rozsahu zodpovedá za bezpečnosť a ochranu zdravia všetkých osôb v priestore staveniska a ochrannej zóne staveniska na verejnom priestranstve, vykoná také bezpečnostné opatrenia, aby nedošlo k ohrozeniu osôb v okolí staveniska.

7.3.11. Dodávateľ je povinný zabezpečiť na vlastné náklady osobné ochranné pomôcky na ochranu zdravia pracovníkov Dodávateľa, resp. jeho subdodávateľov. Odborné práce musia byť vykonané len pracovníkmi Dodávateľa alebo jeho subdodávateľov, ktorí majú príslušnú kvalifikáciu na vykonanie týchto prác a sú odborne zaškolení na špecializované práce a boli objednávateľovi oznámení. Dodávateľ je povinný zabezpečiť, aby všetci pracovníci na stavbe boli riadne a preukázateľne zaškolení v oblasti bezpečnosti a ochrany zdravia pri práci podľa príslušných osobitných predpisov (ďalej len „BOZP“) a dodržiavali predpisy, pokyny, zásady a pracovné postupy na zaistenie BOZP počas výstavby.

7.3.12. Dodávateľ nesmie počas výstavby znížiť štandard, rozsah, kvalitu, životnosť a akosť dodávok stavebných materiálov, dodávok a postupov, či iných dodaných výrobkov, ktoré budú tvoriť súčasť plnenia a ktoré boli definované projektom plnenia.

7.3.13. Dodávateľ je povinný počas realizácie plne rešpektovať všeobecné technické požiadavky a obchodné podmienky stavebných prác a zhotoviť plnenie i jednotlivé práce a postupy v súlade s nimi. Dodávateľ je viazaný akceptovať záväznosť všetkých technických noriem, vyhlášok a predpisov, ktoré sa týkajú predmetného plnenia. Všetky použité materiály a výrobky pri realizácii prác musia mať certifikát o preukázaní zhody s normami platnými v EÚ. Kontajnery na odpad musia spĺňať požiadavky podľa STN EN 13071-1 a STN EN 13071-2+A1; STN EN 13071-3; a pri obaloch na voľne ložené látky (FIBC) aj STN EN ISO 21898.

7.3.14. Dodávateľ bude udržiavať všetky nástroje, zariadenia, stroje a pod., potrebné na realizáciu predmetu zmluvy, v náležitom technickom stave, bude udržovať všestranný poriadok na mieste realizácie predmetu zmluvy (stavbe) a zabezpečí koordináciu svojich subdodávateľov (ak ich použije).

7.3.15. Ak Dodávateľ poruší povinnosti tejto zmluvy, znáša všetky dôsledky vyplývajúce z tejto zmluvy.

7.3.16. Prípadná zmena subdodávateľa musí byť vopred písomne oznámená Objednávateľovi, resp. osobe podľa čl. 1., bodu 1.1, písm. b) tejto zmluvy, inak to bude považované za podstatné porušenie zmluvy. Nový subdodávateľ musí byť zapísaný v registri partnerov verejného sektora v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov, ak mu takúto povinnosť zákon ukladá. Prípadné zmeny subdodávateľov budú riešené formou dodatku k zmluve.

Písomné oznámenie o zmene subdodávateľa obsahuje:

- obchodné meno alebo názov subdodávateľa,

- rozsah subdodávky vyjadrený v Eurách,

- skutočnosť, či je subdodávateľ zapísaný v Registri partnerov verejného sektora, ak takúto povinnosť má podľa osobitných predpisov,

- doklad o oprávnení realizovať plnenie,

- dôvod zmeny pôvodného dodávateľa.

7.3.17. Dodávateľ je povinný pred začatím prác vytýčiť na mieste plnenia osi všetkých inžinierskych sietí a polohu jednotlivých stavebných objektov, je zodpovedný za ich správne vytýčenie a správne zameranie výškových kót. Dodávateľ nesie zodpovednosť za funkčnosť inžinierskych sietí počas doby plnenia. V prípade poškodenia počas jeho činnosti ich opraví na vlastné náklady. Náklady na práce Dodávateľa uvedené v tomto ustanovení sú zahrnuté v cene plnenia.

7.3.18. Zo staveniska je Dodávateľ povinný vylúčiť nadmerné zaťažovanie životného prostredia (napr. hlukom, prašnosťou).

7.3.19. Dodávateľ je povinný plnenie realizovať s odbornou starostlivosťou, v zmysle projektovej dokumentácie, v zmysle požiadaviek Objednávateľa, správcov inžinierskych sietí a dotknutých štátnych orgánov ako účastníkov stavebného konania.

7.3.20. Dodávateľ umožní zástupcom orgánov Štátneho stavebného dohľadu (ŠSD) a nimi prizvaným znalcom prístup na miesto plnenia a vytvorí podmienky pre výkon dohľadu.

7.3.21. Dodávateľ je povinný vypracovať návrh plánu užívania verejnej práce za účasti projektanta a Objednávateľa, ktorých prizve k jeho prerokovaniu. Plán užívania verejnej práce bude súčasťou odovzdania a prevzatia plnenia.

7.3.22. Dodávateľ je povinný zúčastniť sa 1x za 2 týždne kontrolného dňa stavby na základe pozvánky Objednávateľa.

7.4. Nesplnenie povinností podľa čl. 7.3 je podstatným porušením zmluvy.

7.5. Podstatné porušenie tejto zmluvy alebo jej opakované porušenia, ktoré nie sú podstatné predstavujú závažné porušenie profesijných povinností v zmysle bodu 101 preambuly smernice Európskeho parlamentu a Rady 2014/24/EÚ z 26. februára 2014 o verejnom obstarávaní a o zrušení smernice 2004/18/ES.

**Čl. 8.**

**ODOVZDANIE A PREVZATIE PLNENIA**

8.1. Povinnosť dodať predmet zmluvy riadne a včas splní Dodávateľ odovzdaním plnenia Objednávateľovi na základe protokolu o odovzdaní a prevzatí plnenia a zaškolením objednávateľom určených pracovníkov v rozsahu odporúčanom výrobcom, resp. v rozsahu, ktorý zabezpečí predvedenie všetkých manipulačných úkonov, vrátane predstavenia všetkých funkcií a vlastností plnenia. Ak všeobecne záväzné právne predpisy, technické normy alebo projektová dokumentácia určujú vykonanie skúšok osvedčujúcich dohodnuté vlastnosti plnenia, musí úspešné vykonanie takýchto skúšok predchádzať odovzdaniu a prevzatiu plnenia. Pripravenosť na odovzdanie je Dodávateľ povinný oznámiť Objednávateľovi písomne doporučeným listom najmenej **5 dní vopred.**

8.2. K odovzdaniu a prevzatiu dokončeného plnenia pripraví Dodávateľ, doklady v zmysle článku 3., bod 3.3. Bez dokladovania kvality vykonaných prác, tak ako je uvedené v čl. 3 bod 3.3 tejto zmluvy má plnenie vady.

8.3. Dodávateľ je povinný pri odovzdaní a prevzatí plnenia plnenie odovzdať vyčistené od zvyšných materiálov spolu so záberom plôch využívaných k zhotoveniu plnenia tak, aby bolo možné predmet zmluvy riadne prevziať a užívať.

8.4. Ak pri preberaní plnenia Objednávateľ zistí, že plnenie má vady, plnenie neprevezme a spíše s Dodávateľom zápis o zistených vadách, spôsobe a termíne ich odstránenia. Dodávateľ má povinnosť odovzdať plnenie po odstránení týchto vád a Objednávateľ má povinnosť plnenie bez vád a nedorobkov prevziať.

8.5. Dokladom o splnení plnenia Dodávateľom je protokol o odovzdaní a prevzatí plnenia, ktorého návrh pripraví Dodávateľ a ktorým Objednávateľ potvrdí prevzatie plnenia bez vád a nedorobkov.

**Čl. 9**

**ZMENY ZMLUVY**

9.1. Zmluvu možno zmeniť počas jej trvania bez nového verejného obstarávania v zmysle ustanovení § 18 zákona č. 343/2015 Z. z. o verejnom obstarávaní a o zmene a doplnení niektorých zákonov v platnom znení. Zmena zmluvy musí byť oboma zmluvnými stranami uzavretá písomne.

9.2. Ak Objednávateľ požaduje zmenu zmluvy, zmluvné strany dohodli nasledovný postup:

9.2.1. Objednávateľ vystaví požiadavku na zmenu zmluvy a Dodávateľovi ju predloží písomne prostredníctvom Zmenového listu.

9.2.2. Dodávateľ v lehote do 10 pracovných dní odo dňa doručenia požiadavky na zmenu zmluvy respektíve v inej primeranej lehote dohodnutej zmluvnými stranami v závislosti od rozsahu požadovanej zmeny, vykoná ocenenie zmeny zmluvy požadovanej Objednávateľom.

9.2.3. V prípade, že dôjde k navýšeniu rozsahu prác, tak sa ich cena určí:

1. pri položkách obsiahnutých v priloženom ponukovom rozpočte stavby k zmluve bude zachovaná ich jednotková cena,
2. pri položkách nenachádzajúcich sa v priloženom rozpočte, ale obsiahnutých v cenníku CENKROS budú cenníkové ceny požadovaných naviac prác upravené smerom dole o % vypočítané ako percentuálny rozdiel medzi zmluvnou cenou a rozpočtovou cenou z realizačnej projektovej dokumentácie za celý predmet plnenia.
3. pri položkách nenachádzajúcich sa v priloženom rozpočte a ani v cenníku CENKROS bude ich cena predmetom rokovania, na ktoré Dodávateľ pripraví kalkuláciu obsahujúcu rozbor jednotkových cien podľa kalkulačného vzorca:

priamy materiál

priame mzdy

Ostatné priame náklady (odvody z miezd, stroje a tarifná doprava)

Výrobná réžia zo základne 2 + 3

Správna réžia zo základne 2 + 3 + 4

Vedľajšie rozpočtové náklady + kompletizačná činnosť

Zisk zo základne 2 + 3 +4 + 5 + 6

Jednotková cena spolu:

Priamy materiál:

cena bude doložená príslušným účtovným, alebo inak overiteľným dokladom s dopočítaním obstarávacích nákladov (platí aj pre špecifikácie).

Priame mzdy:

Budú použité tarifné mzdy pre príslušnú profesiu a tarifnú triedu Dodávateľa upravené o nezaručenú časť mzdy v určenej výške.

Ostatné priame náklady:

Odvody zo mzdových nákladov podľa štátom vydaných predpisov v čase spracovania ceny, sadzby stroj hodín budú podľa cenníkov firmy CENEKON (v prípade, že cenníky nebudú obsahovať použitý stroj, predloží dodávateľ individuálnu kalkuláciu strojhodiny), v prípade prenájmu podkladom bude príslušná faktúra prenajímateľa, resp. dopravcu.

Sadzby nepriamych nákladov:

(podľa skutočných režijných nákladov firmy)

- výrobná réžia HSV %

- výrobná réžia PSV %

- správna réžia HSV %

- PSV........%

- VRN........%

- Kompletizačná prirážka %

- zisk.........%

9.2.4. Práce, ktoré Dodávateľ vykonal bez zadania, ktoré je písomne potvrdené Objednávateľom, alebo v dôsledku svojvoľného odchýlenia od zmluvy, nie je povinný Objednávateľ zaplatiť.

9.2.5. Objednávateľ v lehote do 5 dní odo dňa doručenia ocenenia zmeny zmluvy resp. v inej primeranej lehote dohodnutej zmluvnými stranami v závislosti od rozsahu požadovanej zmeny, rozhodne či trvá na vykonaní zmeny zmluvy alebo zmenu zamietne.

9.2.6. V prípade, že Objednávateľ súhlasí s ocenením zmeny zmluvy, táto bude oboma zmluvnými stranami písomne uzavretá Zmena zmluvy.

9.2.7. Dodávateľ je oprávnený vystaviť faktúru za podmienok uvedených v článku 6 tejto zmluvy a na základe zmeny zmluvy a Objednávateľ je potom povinný takto vystavenú faktúru Dodávateľovi uhradiť v súlade s podmienkami dohodnutými v zmluve.

9.2.8. V prípade, ak rozsah zmien požadovaných dodatočne Objednávateľom má vplyv na termín výstavby, sú zmluvné strany oprávnené pristúpiť ku zmene termínu výstavby.

9.2.9. V prípade, že zmenu zmluvy bude požadovať Dodávateľ, postupujú zmluvné strany podľa tohto článku. Naviac práce požadované zo strany Dodávateľa môžu byť realizované len na základe Zmeny zmluvy.

**Čl. 10.**

**SANKCIE**

10.1. Dodávateľ je povinný zaplatiť zmluvnú pokutu vo výške 0,1% z celkovej zmluvnej ceny plnenia za každý deň omeškania s plnením svojej povinnosti dodať plnenie riadne a včas.

Zmluvnú pokutu uhradí Dodávateľ Objednávateľovi na základe faktúry so splatnosťou 14 dní od jej doručenia Dodávateľovi.

10.2. Ak je Objednávateľ v omeškaní s úhradou faktúry vystavenej Dodávateľom, má Dodávateľ právo uplatniť si úrok z omeškania vo výške 0,05 % z celkovej zmluvnej ceny plnenia za každý deň omeškania. Úrok z omeškania bude uhradený na základe vystavenej faktúry Dodávateľa so splatnosťou 14 dní od jej doručenia Objednávateľovi.

10.3. V prípade nesplnenia povinnosti Dodávateľa podľa bodu 11.8 tejto zmluvy je Dodávateľ povinný zaplatiť zmluvnú pokutu 100,- Eur za každý aj začatý deň omeškania.

10.4. V prípade nesplnenia inej povinnosti Dodávateľa podľa tejto zmluvy je Dodávateľ povinný zaplatiť zmluvnú pokutu 20,- Eur za každý aj začatý deň omeškania.

**Čl. 11.**

**ZODPOVEDNOSŤ ZA VADY, ZÁRUKA ZA KVALITU**

11.1. Dodávateľ zodpovedá za to, že plnenie bude vyhotovené v súlade s ustanovením čl. 2. a bude mať vlastnosti dohodnuté v tejto zmluve.

11.2. Plnenie má vady ak:

a) nie je dodané v požadovanej kvalite,

b) vykazuje nedorobky, t.j. nie je vykonané v celom rozsahu

c) sú vady v dokladoch nutných na užívanie podľa bodu 8.2.,

d) má právne vady v zmysle § 559 Obchodného zákonníka alebo je plnenie zaťažené inými právami tretích osôb.

11.3. Dodávateľ nezodpovedá za vady, ktoré boli priamo spôsobené použitím podkladov alebo vecí prevzatých od Objednávateľa a Dodávateľ ani pri vynaložení všetkej starostlivosti nemohol zistiť ich nevhodnosť, prípadne na ňu písomne upozornil Objednávateľa, ale ten na ich použití písomne trval. V prípade odstránenia takýchto vád Dodávateľom, náklady vynaložené za ich odstránenie uhradí Objednávateľ.

Ostatné dojednania nedohodnuté v tejto zmluve sa riadia Obchodným zákonníkom.

11.4. Za skryté vady, ktoré Objednávateľ nemohol zistiť pri odovzdaní a prevzatí plnenia, Dodávateľ zodpovedá počas záručnej doby od odovzdania plnenia Objednávateľovi v zmysle § 562, ods. 2, písm. c) zákona č. 513/1991 Zb. – Obchodného zákonníka v znení neskorších predpisov.

11.5. Záručná doba na plnenie, ktoré je predmetom tejto zmluvy, je 60 mesiacov. Záručná doba začína plynúť dňom protokolárneho odovzdania plnenia Dodávateľom a prevzatia plnenia Objednávateľom, pričom neplynie v čase, kedy Objednávateľ nemohol plnenie užívať pre vady, za ktoré zodpovedá Dodávateľ. Záruka sa nevzťahuje na vady spôsobené neodborným zásahom zo strany Objednávateľa alebo tretej osoby.

11.6. Zárukou Dodávateľ preberá záväzok, že predmet plnenia bude počas záručnej doby spôsobilý na použitie na dohodnutý účel a zachová si dohodnuté vlastnosti a kvalitu v čase svojej životnosti.

11.7. Objednávateľ sa zaväzuje, že reklamáciu vady plnenia uplatní bezodkladne po jej zistení písomne. Za písomne uplatnenú reklamáciu sa považuje aj reklamácia podaná faxom, e-mailom a zároveň listovou zásielkou prostredníctvom pošty.

11.8. Dodávateľ sa zaväzuje začať s odstraňovaním vád plnenia do 3 pracovných dní od prijatia písomnej reklamácie podľa bodu 11.7. tohto článku a odstrániť vady bez zbytočného odkladu. Dodávateľ písomne oznámi Objednávateľovi odhadovaný čas trvania odstránenia vád do 3 pracovných dní od prijatia písomnej reklamácie podľa bodu 11.7. tohto článku. Objednávateľ písomne schváli odhadovaný čas trvania odstránenia vád alebo požiada o navrhnutie inej lehoty s prihliadnutím na povahu, rozsah a charakter vád. Ak Dodávateľ neodstráni vady plnenia v objednávateľom schválenej lehote, Objednávateľ má nárok na zníženie ceny plnenia. Na nároky Objednávateľa  z vád plnenia sa vzťahujú primerane ustanovenia Obchodného zákonníka.

**Čl. 12.**

**ZODPOVEDNOSŤ ZA ŠKODU**

12.1. Dodávateľ zodpovedá za všetky škody, ktoré vzniknú Objednávateľovi, alebo tretej osobe v dôsledku porušenia jeho povinností, vyplývajúcich z tejto zmluvy.

12.2. V prípade vzniku škody porušením povinností vyplývajúcich z tejto zmluvy ktorejkoľvek zmluvnej strane, má druhá strana nárok na úhradu vzniknutej škody.

**Čl. 13.**

**PRECHOD VLASTNÍCTVA A NEBEZPEČENSTVO ŠKODY**

13.1. Vlastníkom plnenia počas jeho realizácie je Objednávateľ.

13.2. Stavebný materiál a zariadenia potrebné na zhotovenie plnenia zabezpečuje Dodávateľ. Kúpna cena týchto vecí je súčasťou ceny plnenia podľa čl. 4., bodu 4.1. tejto zmluvy. Dodávateľ zostáva vlastníkom týchto vecí až do ich pevného zabudovania do plnenia, ktoré je predmetom tejto zmluvy, s výnimkou zariadení, ktorých cenu uhradil Objednávateľ pred ich zabudovaním do plnenia.

13.3. Nebezpečenstvo škody na plnení, ako aj na veciach a materiáloch potrebných na zhotovenie plnenia znáša Dodávateľ, a to až do času protokolárneho odovzdania plnenia Dodávateľom a prevzatia plnenia Objednávateľom.

**Čl. 14.**

**ĎALŠIE ZMLUVNÉ DOJEDNANIA**

14.1. Dodávateľ sa zaväzuje pri plnení predmetu tejto zmluvy dodržiavať ustanovenia vyhlášky č. 147/2013 Z. z. Ministerstva práce, sociálnych vecí a rodiny Slovenskej republiky, ktorou sa ustanovujú podrobnosti na zaistenie bezpečnosti a ochrany zdravia pri stavebných prácach a prácach s nimi súvisiacich a podrobnosti o odbornej spôsobilosti na výkon niektorých pracovných činností.

14.2. Dodávateľ je povinný koordinovať svoju činnosť na stavbe s činnosťou svojich prípadných subdodávateľov.

14.3. Pokiaľ je za účelom riadneho plnenia podľa zmluvy potrebné na verejnom priestranstve odstrániť akúkoľvek drevinu (stromy, kríky, popínavky) je nutné aby Dodávateľ požiadal o súhlas na výrub v súlade so zákonom č. 543/2002 Z. z. o ochrane prírody a krajiny.

14.4. Výkopy v blízkosti stromov je možné vykonať dodávateľom vo vzdialenosti od kmeňov najmenej 2,5 m, pričom nesmú byť prerezané korene s priemerom väčším ako 5 cm.

Koruny dospelých stromov, ktoré sa nachádzajú v blízkosti stojísk musia byť dodávateľom zabezpečené  tak, aby bolo možné bezkolízne vyprázdňovanie stojísk mechanickou rukou. Dodávateľ ešte pred odovzdaním stojísk do správy mesta zabezpečí odborného dodávateľa aby vykonal, za účasti arboristu (osoba s príslušným oprávnením), vyzdvihnutie korún a rez stromov do potrebnej výšky.

**Čl. 15.**

**ODSTÚPENIE OD ZMLUVY**

15.1. Ak sa porušenie zmluvnej povinnosti zmluvnou stranou považuje v zmysle tejto zmluvy v súlade s § 345 zákona č. 513/1991 Zb. – Obchodného zákonníka v znení neskorších predpisov za podstatné porušenie zmluvy, môže oprávnená strana od zmluvy odstúpiť, pokiaľ to oznámi druhej zmluvnej strane písomne doporučeným listom alebo elektronicky so zaručeným podpisom do elektronickej schránky druhej zmluvnej strany bez zbytočného odkladu, najneskôr však do 15 dní potom, ako sa o porušení dozvedela. Odstúpenie od zmluvy je účinné dňom doručenia oznámenia o odstúpení od zmluvy druhej zmluvnej strane.

15.2. Pre určenie začatia plynutia lehoty v prípade doručovania doporučenou zásielkou je rozhodujúci dátum poštovej pečiatky doručenia oznámenia.

15.3. V prípade, že ide o nepodstatné porušenie môže druhá zmluvná strana podľa § 346 zákona č. 513/1991 Zb. – Obchodného zákonníka v znení neskorších predpisov odstúpiť od zmluvy v prípade, že strana, ktorá je v omeškaní, nesplní svoju povinnosť ani v dodatočnej primeranej lehote, ktorá jej na to bola poskytnutá. Ak však strana, ktorá je v omeškaní, vyhlási, že svoj záväzok nesplní, môže druhá strana od zmluvy odstúpiť bez poskytnutia dodatočnej primeranej lehoty na plnenie alebo pred jej uplynutím.

15.4. Ak oprávnená strana v lehote na odstúpenie od zmluvy podľa bodu 15.1. tohto článku stanoví na dodatočné plnenie dodatočnú lehotu, vzniká jej právo odstúpiť od zmluvy po uplynutí dodatočnej lehoty rovnakým spôsobom ako v bode 15.1. tohto článku.

15.5. Objednávateľ môže odstúpiť od zmluvy uzavretej s Dodávateľom, ktorý bol vymazaný z registra partnerov verejného sektora, ak mal zákonnú povinnosť byť zapísaný v tomto registri v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov. Objednávateľ môže odstúpiť od zmluvy uzavretej s Dodávateľom aj v prípade, ak jeho subdodávateľ bol vymazaný z registra partnerov verejného sektora, ak mal zákonnú povinnosť byť zapísaný v tomto registri v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov.

15.6. Odstúpením od zmluvy zanikajú všetky práva a povinnosti strán zo zmluvy, okrem nárokov na náhradu škody, nárokov na dovtedy uplatnené zmluvné, resp. zákonné sankcie a nárokov vyplývajúcich z ustanovení tejto zmluvy o poskytovaní záruky a zodpovednosti za vady za časť plnenia, ktorá bola zrealizovaná do času odstúpenia od zmluvy.

15.7. Pri vysporiadaní pohľadávok z titulu odstúpenia od zmluvy sa postupuje nasledovne:

a) časť plnenia zhotoveného do odstúpenia od zmluvy zostáva vlastníctvom Objednávateľa,

b) finančné prostriedky vysporiada Dodávateľ konečnou faktúrou, ktorá bude mať náležitosti daňového dokladu, do 14 dní od odstúpenia od zmluvy, pričom pre fakturáciu platia ustanovenia čl. 6 tejto zmluvy,

c) zmluvné strany si vysporiadajú všetky záväzky v zmysle tejto zmluvy po ich vzájomnom odsúhlasení, a to najneskôr do 14 dní od doručenia konečnej faktúry Objednávateľovi.

**Čl. 16.**

**ZÁVEREČNÉ USTANOVENIA**

16.1. Na vzťahy medzi zmluvnými stranami, vyplývajúce z tejto zmluvy, ale ňou výslovne neupravené, sa vzťahujú príslušné ustanovenia Obchodného zákonníka.

16.2. Zmeny tejto zmluvy, ktoré nemajú vplyv na predmet plnenia, termín a cenu, môžu robiť zmluvné strany zápisom v stavebnom denníku.

16.3. Ostatné zmeny zmluvy možno uskutočniť len písomne po predchádzajúcej dohode obidvoch zmluvných strán, inak je zmena či doplnenie neplatné.

16.5. Neoddeliteľnou súčasťou tejto zmluvy sú prílohy č.:

1. Ocenený výkaz - výmer,

2. Harmonogram výstavby /vecný, časový/,

3. Zoznam subdodávateľov s finančným vyjadrením poddodávok a ich špecifikáciou (v prípade ak sa nevyskytnú vyhlásenie, že Dodávateľ zrealizuje všetky práce vlastnými kapacitami),

16.6. Zmluvné strany výslovne prehlasujú, že táto zmluva zodpovedá ich slobodnej vôli, uzavierajú ju dobrovoľne a na znak súhlasu s jej obsahom ju podpisujú.

16.7. Zmluva je vyhotovená v piatich rovnopisoch, z toho štyri rovnopisy dostane Objednávateľ a jeden rovnopis dostane Dodávateľ.

16.8. Táto zmluva nadobúda platnosť dňom podpísania zmluvnými stranami. Táto zmluva nadobúda účinnosť dňom nasledujúcim po zverejnení na webovom sídle Mesta Trnava, ktorým je internetová stránka Mesta Trnava.

V Trnave, dňa ........................ V ........................., dňa.....................

JUDr. Peter Bročka, LL.M meno priezvisko podpisujúceho, pečiatka

....................................................... .........................................................

Objednávateľ Dodávateľ